**IZJAVA RODITELJA UČENIKA**

*Ovu izjavu daju i potpisuju* ***oba*** *roditelja učenika ili samo jedan roditelj ukoliko je samohrani roditelj.*

Sukladno uputama Hrvatskog zavoda za javno zdravstvo i Ministarstva znanosti i obrazovanja o uvjetima, mjerama i načinu održavanja nastave za učenike od 1. do 4. razreda dajem/o izjavu da će moje/naše dijete:

IME I PREZIME UČENIKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_\_\_, RAZRED \_\_\_\_\_\_\_

pohađati nastavu u Osnovnoj školi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ od 11. svibnja 2020. godine i da ispunjavam/o sve uvjete:

* oboje smo zaposleni i ne radimo kod kuće te dok smo na poslu, odnosno u vrijeme održavanja nastave od 8.00 do 12.00 sati, nemamo mogućnosti za zbrinjavanje djeteta (samohrani roditelj izjavljuje samo za sebe):
* moje/naše dijete nema kroničnih bolesti (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja);
* niti jedan od ukućana s kojima moje/naše dijete boravi ili osobe s kojima je dijete u svakodnevnom kontaktu nemaju kroničnih bolesti (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja);
* niti jedan od ukućana s kojima moje/naše dijete boravi ili osobe s kojima je dijete u svakodnevnom kontaktu nisu u samoizolaciji ili karanteni i nisu u povećanom riziku zaraze virusom Covid-19;
* moje/naše dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade;
* upoznat/i sam/smo s uputama Hrvatskog zavoda za javno zdravstvo o našoj obvezi dovođenja i odvođenja djeteta u školu te s uputama o boravku u školi i o njima sam/smo upoznali i moje/naše dijete te mu objasnili kako ih se pridržavati.

Izjavljujem/o da u slučaju bilo kakve promjene u gore navedenim uvjetima nećemo slati dijete u školu.

Svojim potpisom pod punom **krivičnom odgovornošću** jamčim/o istinitost podataka u ovoj izjavi.

DATUM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IME I PREZIME OCA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_ POTPIS \_\_\_\_\_\_\_\_\_\_\_\_\_\_\_\_\_

IME I PREZIME MAJKE: \_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_ POTPIS \_\_\_\_\_\_\_\_\_\_\_\_\_\_\_\_\_

*Sukladno Općoj uredbi o zaštiti osobnih podataka davatelj/i ove izjave svojim potpisom daju suglasnost* Osnovnoj školi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *da prikuplja i obrađuje osobne podatke iz ove izjave i koristi ih samo u svrhu utvrđivanja ispunjavanja uvjeta učenika za pohađanje nastave u školi nakon 11. svibnja 2020. godine.*

**PRILOG IZJAVI RODITELJA/SKRBNIKA**

**Epidemiološke mjere zaštite od zaraze virusom COVID-19**

**za učenike koji će pohađati nastavu u školi od 11. svibnja 2020.**

**i za roditelje učenika**

Za učenike koji će od 11. svibnja 2020. pohađati nastavu u našoj školi kao i za njihove roditelje koji će potpisati Izjavu, prilažemo epidemiološke mjere kojih se treba pridržavati za vrijeme dolaska i boravka u školi.

Mjere su izrađene prema uputama Hrvatskog zavoda za javno zdravstvo.

U postavljenu skupinu koja će početi s radom najranije 11. svibnja ne može se naknadno uvrstiti još jedan učenik

**OBVEZE RODITELJA PRIJE DOLASKA DJETETA U ŠKOLU**

* pažljivo pročitati ***Upute HZJZ-a***kako bi uočili koji učenici ne smiju u školu te za koje se kategorije ne preporuča dolazak u školu u ovoj fazi.
* biti u redovitom kontaktu s ravnateljem škole i učiteljima kako bi na vrijeme dobili sve potrebne informacije te pravovremeno utvrdili kriterije i mogućnost pohađanja nastave u školama prva dva tjedna.
* dostaviti osobno ili putem e maila ravnatelju Škole vlastoručno potpisanu Izjavu o poštivanju kriterija za pohađanje nastave od 11. svibnja 2020.
* ukoliko imaju dvojbi, roditelji trebaju kontaktirati nadležnog obiteljskog liječnika
* izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.
* pripremiti i upozoriti dijete na pridržavanje postavljenih epidemioloških mjera
* osigurati djetetu osnovna sredstva za održavanje osobne higijene (papirnate maramice …)

**DOLAZAK UČENIKA I RODITELJA U ŠKOLU**

* učenike dovode i odvode roditelji/skrbnici u zasebno prethodno dogovoreno vrijeme različito za svaki razred, s razmakom od najmanje 10 minuta između dva razreda.
* dolaze do ulaza pri čemu zadržavaju distancu od najmanje 2 metra u odnosno na druge roditelje/skrbnike i djecu.
* učenike i roditelje pred ulaznim vratima dočekuje djelatnik škole. Učenici sama ulaze u zgradu škole. Roditelji se ne okupljaju na ulazu, niti ulaze u prostor škole.
* roditelji/skrbnici koji dovode i odvode učenike u školu to čine na način da ne ulaze u školu osim u krajnjoj nuždi, već dolaze do ulaza u školu pri čemu zadržavaju distancu od najmanje 2 metra u odnosu na druge roditelje/skrbnike i učenike.
* učenika dovoditi i odvoditi iz škole na način da je u pratnji jednog učenika uvijek jedna odrasla osoba/roditelj/skrbnik. U pratnji pojedinog učenika uvijek je ista osoba ili se izmjenjuju dvije odrasle osobe.
* u pratnji učenika treba biti odrasla osoba koja živi u istom kućanstvu s učenika te upravo ona osoba koja je, u odnosu na druge osobe koje bi mogle dovoditi i odvoditi učenika, uključena u takav tip dnevnih aktivnosti da je njena mogućnost zaraze s COVID-19 najmanja.
* roditelji/skrbnici ne smiju dovoditi niti odvoditi učenike iz škole niti ulaziti u vanjske prostore (dvorište, vrt, igralište) i unutarnje prostore škole ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji jer tada ne smiju izlaziti iz kuće. Ukoliko je učenik bio u kontaktu s takvom osobom ono također mora ostati kod kuće.
* učenik dolazi i odlazi iz škole sa školskom torbom te svoju opremu i pribor ne dijeli s drugim učenicama.

**BORAVAK UČENIKA U ŠKOLI**

* učenici trebaju poštivati pravila socijalne distance (fizičke udaljenosti) od drugih učenika i djelatnika škole, primjereno razvojnoj dobi.
* izbjegavati dodirivanje usta, nosa, očiju i lica.
* redovito i pravilno prati ruke prije ulaska u svoju učionicu, prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo.
* kada kašlju i kišu prekriti usta i nos laktom ili papirnatom maramicom koju poslije trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
* svaki učenik sam postupa sa svojom odjećom i obućom, školskim priborom, torbama i knjigama te ih ne dijeli s ostalim učenicima i ne dodiruje i ne uzima stvari drugih učenika.
* učenici ne trebaju nositi zaštitne maske i rukavice.
* pri upotrebi toaleta ili pranja ruku učenici iz jednog razreda koriste samo onaj toalet koji je na korištenje dodijeljen njihovom razrednom odjelu. Nakon pranja ruku, ruke brišu i dobro posuše papirnatim ubrusima za jednokratnu upotrebu i bacaju ih u koš.
* za vrijeme boravka u školi i pod odmorima djeca ne napuštaju prostoriju u kojoj se odvija nastava za njihov razred, osim potrebe odlaska na toalet i pranja ruku.

**ORGANIZACIJA NASTAVE U ŠKOLI**

nastava se u školi organizira isključivo za učenike čiji su roditelji potpisali i dostavili Izjave o pohađanju nastave. Ostali učenici nastavu prate na HTV3 i na svojim razrednim web stranicama te rješavaju zadatke koje im učiteljica pošalje na način kako je dogovoreno na početku nastave na daljinu.

svaka razredna skupina može uključivati najviše 9 učenika i jednog učitelja

prvi dan nastave u školi učenici će dobiti upute i pojašnjenja kako se ponašati, prati ruke, održavati fizički razmak i sl.

raspored ulaska učenika u školu, početka i završetka nastave te odmora utvrdit će se nakon prikupljenih podataka o broju učenika koji će pohađati nastavu, a uključivat će izbjegavanje kontakte učenika jednog razrednog odjela s drugim.

u učionici s učenicima boravi samo njihova učiteljica razredne nastave.

predmete koje učenicima predaju drugi učitelji (strani jezik, izborne i fakultativne predmete) neće se održavati za učenike u školi nego na daljinu kao i do sada.

nastava Tjelesne i zdravstvene kulture, kao i ostale tjelesne aktivnosti koje se provode u zatvorenom prostoru, neće se održavati na uobičajen način.

**POSTUPANJE U SLUČAJU SUMNJE U ZARAZU KOD DJETETA**

Ravnatelj škole u dogovoru s nadležnim školskim liječnikom o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava nadležnog školskog liječnika. Posebno žurno i neizostavno ravnatelj obavještava nadležnog školskog liječnika u slučaju grupiranja sumnje ili zaraze COVID-19 (2 i više djelatnika i/ili djece sa sumnjom iz iste učionice/zgrade i sl.).

**ODLAZAK IZ ŠKOLE**

* odlazak učenika iz škole odvija se prema utvrđenom rasporedu za izlazak svakog pojedine skupine i to na način da ne dolazi do kontakta između učenika različitih skupina.
* roditelji/skrbnici koji dolaze po učenike u školu ne smiju ulaziti u prostor škole, osim u krajnjoj nuždi, nego učenika čekaju ispred ulaza u školu poštujući mjere sigurnosnog razmaka od drugih roditelja i učenika.
* nakon izlaska iz učionice, učenici peru ruke tekućom vodom i sapunom i brišu ih papirnatim ubrusima
* nakon pranja ruku, bez nepotrebnog zadržavanja upućuju se prema izlazu iz škole koji je utvrđen kao izlaz za njihov razred.

**ZAVRŠNE ODREDBE**

Ove će se upute prilagođavati aktualnoj epidemiološkoj situaciji, a svakako će se razmotriti potreba i mogućnost prilagodbe uputa nakon prvih 14 dana primjene (uključujući neradne dane).

Ove preporuke ne isključuju provođenje drugih preporuka sukladno aktualnoj i promijenjenoj epidemiološkoj situaciji.

***Sukladno preporukama MZO-a za organizaciju nastave potiče se ostanak kod kuće sve djece za koju se to može osigurati skrb kod kuće, s obzirom da broj učenika ( najviše 9) u školama može biti takav da se mjere fizičkog razmaka neće moći poštovati. Budući da će se nastava na daljinu i dalje održavati, potičemo nastavak obrazovanja učenika razredne nastave od kuće, u svim situacijama kad je to moguće.***